
PARLAMENTUL ROMÂNIEI

CAMERA DEPUTAŢILOR
	 Comisia pentru politică economică,
        reformă şi privatizare 
	
	                         Bucureşti,  11.09.2012
                         Nr. 21/53
                         PL-x 75/2012


                                                                   AVIZ

asupra proiectului de Lege privind modificarea articolului 140 din
 Legea nr.571/2003 privind Codul Fiscal

               În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată spre dezbatere şi avizare, cu proiectul de Lege privind modificarea articolului 140 din Legea nr.571/2003 privind Codul Fiscal, trimis cu adresa nr. PL-x 75 din 10 aprilie 2012, înregistrată sub nr. 21/53 din 11 aprilie  2012. 
  Senatul, în calitate de primă Cameră sesizată, a adoptat iniţiativa legislativă, în conformitate cu prevederile articolului 75 alineatul (2) teza a  III-a din Constituţia României, republicată.

  Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

  În conformitate cu prevederilor art. 61 din Regulamentul Camerei Deputaţilor, republicat, cu modificările şi completările ulterioare, Comisia a dezbătut iniţiativa legislativă menţionată mai sus, în şedinţa din 11 septembrie 2012.

     Membrii Comisiei au examinat proiectul de lege supus avizării, expunerea de motive, avizul favorabil al Consiliului Legislativ, transmis cu adresa                                         nr. 1097 din 17 octombrie 2011 şi  punctul de vedere al Guvernului prin care              nu susţine adoptarea acestei iniţiative legislative. 
Cu prilejul dezbaterilor, membrii Comisiei pentru politică economică, reformă şi privatizare au constatat că iniţiativa legislativă nu se justifică întrucât semnificaţiile sintagmelor "produsul turistic" şi "pachetul de servicii", astfel cum sunt reglementate de Ordonanţa Guvernului nr. 58/1998 privind organizarea şi desfăşurarea activităţii de turism în România, aprobată cu modificări şi completări prin Legea nr. 755/2011, cu modificările ulterioare, nu se regăsesc printre categoriile de bunuri sau servicii pentru care Directiva 112/2006/CE privind sistemul comun al taxei pe valoarea adaugată, cu modificările şi completările ulterioare, permite statelor membre implementarea unor cote reduse de TVA.
Faţă de aceste considerente, membrii Comisiei pentru politică economică, reformă şi privatizare au hotărât, cu majoritate de voturi                                                                 (3 voturi împotrivă şi 4 abţineri), avizarea negativă a iniţiativei legislative.
     În raport cu obiectul şi conţinutul său, proiectul de lege face parte din categoria legilor ordinare.

                 PREŞEDINTE
                       SECRETAR  
                Mihai TUDOSE                                                            Horia GRAMA 
      Şef serviciu

